Na temelju članka 107. stavka 1. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20) i na temelju Odluke o individualnom uključivanju pomoćnika u nastavi u Osnovnoj školi „Braća Radić“ Koprivnica za školsku godinu 2021./ 2022. od 17.3.2022. (KLASA: 602-02/21-01/0005, URBROJ: 2137-1-06-02/2-22-63) Osnovna škola „Braća Radić“ Koprivnica objavljuje

**JAVNI POZIV**

**za prijavu kandidata za obavljanje poslova pomoćnika u nastavi u**

**Osnovnoj školi „Braća Radić“ Koprivnica**

**I.**

 **OPĆI PODACI**

• Broj traženih osoba: 1

• Mjesto rada: Osnovna škola „Braća Radić“ Koprivnica

• Radno vrijeme: nepuno radno vrijeme do 25 sati tjedno

• Prijevoz na rad: ovisno o udaljenosti mjesta stanovanja

• Vrsta ugovora: ugovor o radu na određeno vrijeme, do kraja nastavne godine 2021./2022.

**II.**

**UVJETI**

• najmanje završeno četverogodišnje srednjoškolsko obrazovanje,

• nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20).

Pod istim uvjetima prednost će imati kandidati koji imaju iskustvo u radu na poslovima pomoćnika u nastavi.

**III.**

**OPIS POSLOVA**

Osnovna je zadaća pomoćnika u nastavi pružanje neposredne potpore učenicima s teškoćama u razvoju tijekom odgojno – obrazovnog procesa prema izrađenom individualnom programu rada u skladu s potrebama svakog pojedinog učenika s teškoćama u razvoju.

**IV.**

Odabir kandidata koji će obavljati poslove pomoćnika u nastavi izvršit će Stručno povjerenstvo imenovano od strane ravnatelja Osnovne škole „Braća Radić“ Koprivnica, u sastavu od 3 člana, stručnih djelatnika škole.

**V.**

S odabranim kandidatima, Osnovna škola „Braća Radić“ Koprivnica, sklopiti će ugovor o radu na određeno vrijeme kojim će se definirati zadaće pomoćnika, trajanje, kao i međusobna prava, obveze i odgovornosti. Po sklapanju ugovora o radu, kandidati će biti upućeni na zdravstveni pregled za osobe koje obavljaju poslove u školama troškove kojeg će snositi Grad Koprivnica iz sredstava odobrenih za tu namjenu.

**VI.**

Uz prijavu na Javni poziv, kandidati za pomoćnike dužni su navesti svoje osobne podatke (ime i prezime, datum i mjesto rođenja, adresu stanovanja, broj telefona i e-mail adresu), sve za potrebe provođenja postupka, te dostaviti sve priloge kako slijedi:

* životopis,
* motivacijsko pismo,
* dokaz o stručnoj spremi (neovjerena preslika svjedodžbe/diplome),
* dokaz o hrvatskom državljanstvu (preslika osobne iskaznice, a ako je kandidat nema može priložiti i presliku domovnice),
* uvjerenje nadležnog suda da se protiv kandidata ne vodi kazneni postupak (ne starije od 6 mjeseci),
* potvrda o podacima evidentiranim u matičnoj evidenciji Hrvatskog zavoda za mirovinsko osiguranje odnosno elektronički zapis.

Osnovna škola „Braća Radić“ Koprivnica zadržava pravo uvida u originale dokumenata.

**VII.**

Prijave se podnose preporučeno poštom ili predaju osobno u zatvorenoj omotnici na sljedeću adresu: Osnovna škola „Braća Radić“ Koprivnica, Miklinovec 6a, 48000 Koprivnica, s naznakom „Prijava za pomoćnike u nastavi“.

Rok za podnošenje prijava je 8 dana od dana objave Javnog poziva na web stranicama Hrvatskog zavoda za zapošljavanje i Škole. Poziv je objavljen 1.4.2022. godine. Zadnji rok za podnošenje prijava jest 9.4.2022. godine.

Ovaj Javni poziv objavit će se na web stranici Osnovne škole „Braća Radić“ Koprivnica i Hrvatskog zavoda za zapošljavanje.

Nepotpune i nepravodobne prijave neće se razmatrati.

S kandidatima čije su prijave potpune i pravodobne provest će se intervju. U slučaju da se kandidat ne odazove pozivu na intervju, smatrat će se da je odustao od prijave.

Pojmovi koji se koriste u ovom Javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

Osnovna škola „Braća Radić“ Koprivnica

 RAVNATELJ ŠKOLE:

 Krešo Grgac, prof.

KLASA: 112-07/22-01/04

URBROJ: 2137-30-01-22-3

Koprivnica, 1.4.2022. godine